Die beginsels van geloof (Deel 7) | "Is en Wat Was en Wat Kom" – die onbekende karakter van Jesus Christus en Sy Woord
← Die beginsels van geloof (Deel 6)
Die beginsels van geloof (Deel 8) →
Die beginsels van geloof (Deel 7)
Posted on September 5, 2014	by 4windkoinonia
Abram was bekend vir sy tent en sy altaar. Hy was ons voorbeeld van wat die geloof van Christus in ons beteken. Die tent verteenwoordig ons soeke na die dinge wat ewig is want die aardse het vir ons betekenisloos geword:
Die altaar is die plek van opoffering. Dit is waar ons saam met Jesus ons eie kruis opneem en sterf vir ons eie idees, begeertes en aardse bande:
Toe Abram in Kanaän kom, het hy sy eerste altaar gebou:
Gen 12:5-7 En Abram het Sarai, sy vrou, en Lot, sy broerskind, geneem en al hulle besittings wat hulle bymekaargemaak en die slawe wat hulle in Haran verwerf het, en hulle het uitgetrek om na die land Kanaän te gaan en in die land Kanaän gekom. 6 En Abram het deur die land getrek na die plek Sigem, tot by die terpentynboom More. Die Kanaäniete was toe in die land. 7 Daarop verskyn die HERE aan Abram en sê: Aan jou nageslag sal Ek hierdie land gee. Toe bou hy daar ‘n altaar vir die HERE wat aan hom verskyn het.
(Kyk gerus na van die geestelike betekenisse wat weggesteek is agter al hierdie simbole by die skakel:
Die tweede keer dat Abram ‘n altaar gebou het, was toe hy verskuif het van Sigem na ‘n berg tussen Bet-el, wat in die weste van die berg was, en Ai aan die oostekant:
Die woord “daarvandaan” in die vers is vertaal van die Hebreeuse woord “âthaq” wat dui op die groeiproses na volwassenheid. As ons leef van elke woord uit God se mond is ons altyd ywerig om meer te wil weet van God se denke oor dinge. Ons leer dan ook dat ons geloof net kan groei deur groot verdrukkinge wat dan ons drange na die vleeslike dinge in ons lewens wegneem geleidelik, soos God wil:
‘n Berg in die Skrif stel altyd voor, óf ons eie natuurlike verstand se verhewendheid, óf die verhewendheid van die denke van Christus. Een van die twee “berge” is in beheer in elkeen se lewe:
Abram toon weer sy begeerte na God en Sy denke deur te reis van oos na wes. Hy kom van die ooste, Ur in die land van die Chaldeërs en kom die land Kanaän (wat wes van Ur geleë was) binne vanaf die oostekant en is dus nog steeds besig om weswaarts te beweeg. Hy kom nou by ‘n berg tussen Ai (aan sy ooste kant) en Bet-el (in die westekant). Hy kyk dus weswaarts na Bet-el wat baie betekenisvol is. Bethel beteken “huis van God” en dit word dus verbind ook met die berg waar hy nou sy tweede altaar bou. Ai beteken “puinhoop” (ook ‘n tipe berg, maar baie kleiner en amper niksseggend). Die plek Ai hou dus verband met ons nikswerd ou mens, Adam. Ons eerste aardse woning en alles op die aarde is inderdaad ‘n puinhoop van stof wat in ‘n vervalle toestand geskep was deur God:
Die eerste pot was nooit perfek geskep soos baie valse leraars voorhou nie. Dit was ‘n mislukking “in die hand van die pottebakker”. Wie wil dit erken? MIN. God het nie die mens Adam perfek geskep soos baie die Skrifte verdraai nie. God is besig om mens in sy geestelike beeld te skep – God is immer gees en nie stof nie en lyk GLAD NIE soos ‘n mens nie. Hier is Jesus se eie woorde wat wys dat geen mens NOOIT God in gees en waarheid aanbid het nie:
Dit is wel die tweede pot wat perfek gemaak word. Dit is deur die opstanding uit die dode dat enige mens God se gees sal deelagtig word:
Die apostel Paulus verduidelik dan ook verder wat die verskil is tussen die aardse liggaam en die opgewekte liggaam wat uit die dood sal kom en hoekom ons na die tweede pot moet kyk en die eerste pot as ‘n “oneer” of “swakheid” gesien moet word want so het God self dit geskep!!! God is nie skaam om dit te erken nie – net die afvalliges dink hulle moet God se eer beskerm – belaglik!
1Kor 15:43-46 daar word gesaai in oneer, daar word opgewek in heerlikheid; daar word gesaai in swakheid, daar word opgewek in krag. 44 ‘n Natuurlike liggaam word gesaai, ‘n geestelike liggaam word opgewek. Daar is ‘n natuurlike liggaam, en daar is ‘n geestelike liggaam. 45 So is daar ook geskrywe: Die eerste mens, Adam, het ‘n lewende siel geword; die laaste Adam ‘n lewendmakende Gees. 46 Die geestelike ewenwel is nie eerste nie, maar die natuurlike; daarna die geestelike.
Dit is wat ons teëkom in ons reis van oos na wes, ook soos die son opkom – die Lig van God se openbaring in ons eie lewe kom eers nadat ons die donkerte beleef het. Waarom sal hierdie verse reg aan die begin van Genesis staan?
Gen 1:1-3 In die begin het God die hemel en die aarde geskape. 2 En die aarde was woes en leeg, en duisternis was op die wêreldvloed, en die Gees van God het gesweef op die waters. 3 En God het gesê: Laat daar lig wees! En daar was lig.
Dit bevestig weereens God se orde. Ons ervaar eerste die duisternis en daarna die lig. Dit was altyd eers aand en dan môre op elke dag van die skeppingsdae, vir hulle wat dit kan ontvang:
En dit was aand en dit was môre, die eerste dag.
En dit was aand en dit was môre, die tweede dag.
En dit was aand en dit was môre, die sesde dag.
Die ingang in God se fisiese tempels in die Ou Testament was in die ooste en die allerheiligste in die tabernakel of tempel was dan in die weste. Ons beweeg dus ook in daardie rigting deur eers in stof en donkerte te kom en dan eers by die opstanding van die dode sal ons in God se ewebeeld, dit is gees, gemaak word:
Selfs nou word ons vernuwe tot die denke van Christus deur ‘n proses van afsterwe vir die vleeslike denke in ons:
Die mens beweeg altyd egter in die teenoorgestelde rigting – hy volg sy eie lig wat eintlik donkerte is maar hy kan dit eenvoudig nie sien nie:
Dit is ook dan vir sommige gegee om nou reeds, deur die geloof van Christus in hulle, te kan inbeweeg agter die voorhangsel van hul eie vleeslike opvattinge om die kosbare skatte van God reeds nou al te ontdek wat die wêreld met al sy tydelike skaduwees sommer vaal laat lyk:
Kom gesels met my as jy ook hierdie pragtige dinge wil deel wat God aan jou openbaar deur Sy Woord.
One Response to Die beginsels van geloof (Deel 7)
Terug pieng: Die beginsels van geloof (Deel 8) | Om die Waarheid te ken!